دؤولت باشچی‌سی رجب طیب اردوغان غازی آنتپ شهرینده توی مراسیمینی قانا بولایان ترور هوجومو نتیجه‌سینده آرا‌لاریندا اوشاق‌لارین دا اولدوغو 51 نفرین حیاتینی ایتیردیگینی، 69 نفرین یارالاندیغینی، پارتلاییشی تؤره‌دن جانلی بومبانین 12-14 یاش‌لاریندا اولدوغونو سؤیله‌دی.
دؤولت باشچی‌سی اردوغان ایستانبول بلدیه‌سینی زیارتیندن سونرا ژورنالیست‌لره آچیقلاما وئره‌رک دئدی کی، غازی انتپ شهرینده تؤره‌دیلن تئررور هوجومو عمومی ‌لیکده سییرت‌لی و وان‌لی وطنداش‌لارین یاشادیغی بیر محله‌ده حیاتا کئچیریلیب. حال-حاضردا احتیمال‌لار اونو گؤستریرکی، پارتلاییشی ترور تشکیلاتی داعش تؤردیب.
اؤلن‌لرین عائله‌لرینه شخصی و میللتی آدیندان باش ساغلیغی دیله‌ین اردوغان بو پروسئسین حساسلیغینی عینی ایله قورودوغونو ایفاده ائتمک ایستدیگینی سؤیله‌دی.
"بیرلیگیمیزی، برابرلیگیمیزی دایمی حالا گتیره‌رک بوتون بو ترور بلاسینی دفع ائتمه‌لییک." دئین دؤولت باشچی‌سی تورکیه‌نین 15 ژوئیه‌ده اولدوغو کیمی میللتله چیگین-چیگینه بو ترور بلاسی‌نین عهده سیندن گله‌جگینی وورغولادی.
دؤولت باشچی‌سی اردوغان آمریکا باشقان یاردیمجیسی  جو بایدن‌ین تورکیه‌یه رئاللاشدیراجاغی سفر و فتح‌الله‌چی  ترور تشکیلاتی پارالل دؤولت یاپیلانماسینین (فئتو/پ.د.ی) 15 ژوئیه‌ده کی چئوریلیش جهدی‌نین قولدورباشی فتح‌الله گوله‌نین قایتاریلماسینا دایر سوال‌لارا دا جاواب وئره‌رک دئدی کی، فتح‌الله‌چی ترور تشکیلاتی (فئتو) ایله علاقه‌لی تورکیه 85 قوتو سندی آمریکایا گؤندردی. آمریکا‌لی رسمی‌لرین سندلری تدقیق ائتمه‌یه باشلادیق‌لارینی سؤیلمه‌لری ده قانع ائدیجی دئییل‌دیر.
دؤولت باشچی‌سی گوناهکارلارین تحویل وئریلمه‌سینه دایر سازیشین اساس‌لاری‌نین یئرینه یئتیریلمه‌سینی گؤزلدیک‌لرینی، بونو آچیق شکیلده جو بایدنه ایفاده ائدجگینی سؤیله‌دی.
